text: Branden vil blusse op igen
  01 maj 2011 kl. 07.21
  Skovbranden i Hejnsvig er godt nok under kontrol søndag morgen, men politi og brandmyndigheder er ikke i tvivl om, at branden blusser op igen efterhånden som vinden tager til i løbet af formiddagen.
  Det ser ud til at blive en lang søndag for brandfolkene i skovene ved Billund. Den store skovbrand, der hærgede området lørdag ulmer stadig.
  Risikoen for at branden blusser op igen er stor fordi der er en kraftig vind i området.
  